बासायजानायनि राहा एबा लामाया मा ?
 नोंथाङा उखैदों ने ?  मोदोमनि उखैनाय नङा, नाथाय नोंथांनि जिउआव बिनि अनगायै आरोबाउ माबा मोनसे उखैनाय दंबावो नामा ?  नोंथांनि गोसो र्इसिंआव माबा मोनसेनि थाखै गोजोन्नाय एबा सुन्तुस्त जानाय मोनाखै ने ?  बे बाइदिला, जिसुवानो लामा ।  जिसवा बुंदों, "जिउनि रुतिया आंनो ।  जाया आंनियाउ फैगोन बियो मालाबाबो उखैजानाय नङा, आरो जाया आंखौ फोथायगोन बियो मालाबाबो गांनाय नङा" (जहान 6:35) ।
 नोंथाङा गोनोगोथो जादों नामा ?  नोंथाङा जेबो लामा मोनै बाइदि एबा जिउआव जेबो थांखि गैया बाइदि मोनदों नामा ?  नोंथाङा बे बाइदि मोनदोंनामा जे सोरबा नोंथांनि जिउनि बाथिखौ खोमोरबाय आरो नोंथाङा बेखौ फोजोंनो हायाखै ?  बेनो जादोंला जिसुआनो लमा ।  जिसुवा बुंदों, "आंनो संसारनि स्रां ।  आंजों थाबाइग्राया मालाबाबो खोमसिआव थाबायनाय नङा, नाथाय जिउनि सोरांखौ मोनगोन (जहान 8:12) । "
नोंथङा मालाबाबो गाउनि जिउखौ न' सिङाउ जोबथेनानै दोन्नाय बायदि मोनदों ने ?  बे जोबथेनानै दोन्नाय न'निफ्राय अंखारलांनाइनि दरखौ खेंनो गोबां हास्थायनानैबो जेबो ओंथि गैयै बाइदि मोनदों ने ?  बिदि मोनदोंला, जिसुवानो लामा ।  जिसुवा बुंदों "आंनो दरा ।  सोरबाया आंजो हाबला, बियो फाबनिफ्राय बासायजानायखौ मोनगोन, बियो हाबलाय अंखारनाय खालामगोन, आरो गांसो जाबायनो जायगा मोनगोन" (जहान 10:9) ।
 नोंथांखौ गुबुन मानिसफ्रा जेलाइबो नारसिनो नामा ?  गुबुन मानसिफोरजों नोंथांनि सोमोनदोआ जोबलांनानै लाथिख' जादोंसै नामा ?  नोंथानिफ्राय गासैबो खाबुखो ल' लायो नामा ?  बिदिनो जादोंला, जिसुवानो लामा ।  जिसुआ बुंदों, "आंनो गाहाम लाउखारा, गाहाम लाउखारा मेनदा फोरनि थाखै गाउनि जिउखै होयो ।  आंनो गाहाम लाउखारा, आंनि मेनदा फोरखौ आं मिथिगौ अरो आंनि मेनदाफ्राबो आंखौ मिथिगौं" (जहान 10:11, 14) ।
 नोंथाङा मालाबा सानदों ने जोंनि बे जिउनि उनाव मा जागोन ?  नोंथाङा गाउति जिउनि गाजि्र जानायखौ ल' नुनानै मेंज्लिनाय मोनदों ने ?  बे जिउहा माबा ओंथि दङना गैया होन्नानै मालाबा सनदेह जादों नामा ?  नोंथाङा थैनायति उनावबो गोथाङै थानो लुबोयो ने ?  अला जिसुआनो लामा ।  जिसुवा बुंदों, "आंनो थांखांफिन्नाय आरो गोथाङा ।  जाया आंखौ फोथायगोना बियो थैलाबो गोथाङै थागोन, आरो जाया गोथार्ङ दं आरो आंखौ फोथायो मालाबाबो थैनाय नङा । "(जहान 11:25–26) ।
 लामाया मा ?  सैथोआ मा ?  जिउआ मा ?  जिसुआ बिनि फिनखौ होदों, "आंनो लामा आरो नंगौ आरो गोथाङा ।  आंजो नङाला राउबो बिफानियाउ सहैनो हाया" (जहान 16:6) ।
 नोंथांनि उखैनाया जिउनि उखैनाय, बेखौ जिसुआल' सुफुंनो हायो ।  जिसुआल' खोमसिखौ बोखारनो हायो ।  जिउखौ गोजोनहोनायति दरा जिसुवानो ।  जिसुआनो नोंथाङा नागिरबाय थानाय लोगो आरो लाउखार ।  जिसुवानो जिउ–बे बुहुमनि आरो बिनि उननि ।  जिसुआनो बासायजानायनि राहा ।
 नोंथांनि जिउनि उखैनायनि जाहोना, नोंथाङा खोमसियाउ आनदायनाय बायदि मोन्नायनि जाहोना, नोंथाङा जिउनि ओंथिखौ नायगिरनानै मोनैनि जाहोना जाबाय, नोंथाङा र्इशोरनिफ्राय गोजान जाबाय ।  बाइबेला बुङो, जों गासैबो फाब माउबाय, आरो बिनिखाइनो र्इशोरनिफ्राय गोजान जाबाय (उपदेशगिरि 7:20, रमारि 3:23) ।  नोंथांनि गोसोआउ माब मोनसे गैयै बाइदि मोन्नाया जाबाय, नोंथांनि जिउनिफ्राय र्इशोरा गैया जानाय ।  र्इसोरा जोंखौ गाउजों सोमोनदो लाखिनो थाखाय दादोंमोन ।  नाथाय जोंनि फाबनि थाखै जों र्इशोरनि बे सोमोनदोनिफ्राइ गोजान जानो गोनां जाबाय ।  आरोबाउ गाजि्रसिना जाबाय, बे फाबआ जोंखौ र्इशोरनिफ्राय दानि जिउवाउ अरो उननि जिउवाउबो गोजानाउ दोनबाय ।
 बे जेंनाया माबोरै गोजान जागोन ?  जिसुआनो बिनि लामा ।  जिसुआ जोंनि फाबखौ गाउनि सायाव लाबाय (2 करिन्थ 5:21) ।  जोंनि मोन्नांगौ साजाखौ लानानै जिसुआ जोंनि जायगायउ थैबाय (रमारि 5:8) आरो सानथामनि उनाउ सिखां फिन्नानै, फाब आरो थैनायनि सायाउ बिनि देरहासात जानायखौ फोरमान खालामबाय (रमारि 6:4–5) ।  मानो बियो बेखौ माउखौ ?  जिसुआ बिनि फिनखौ गाउनौ होदों, "सोरबाया गाउनि जिउखौ बिसिगिफोरनि थाखै होयाला, बिनिखुरै देरसिन अन्नाइ आरो राउहाबो गैया'' (जहान15:13) ।  जोङो जाहाते थांनानै थायो बिनि थाखैनो जिसुवा थैबाय ।  जोंनि फाबनि बेसेनखौ होनो थाखै जिसुबा थैबाय होन्नानै जौ बिनि सायाउ फोथायोबोला, जोंनि गासै फाबा निमाहा होजायो आरो सुस्रां जायो ।  अलानो जिउनि उखैनायखौ सुफुंजानाय मोनगोन ।  खोमसिया सोरां जागोन ।  जाफुंनाय जिबनाउ हाबनो मोनगोन ।  जोंनि गुबै बिसिगि आरो गाहाम लाउखारखौ मिथिनो मोनगोन ।  थैनायनि उनाव जोबनो गोयै जिउखौ जिसुजों लोगोसे मोनगोन होन्नानै जों मिथिनो मोनगोन ।
 "मानोना र्इशोरा संसारखौ एसेग्राब अनबाय, बियो गाउनि सासेल' बिसाज्लाखौ ओरैनो हरबाय, जाया बिखौ फोथायगोन बियो आदि जानाय नङा नाथाव जोबनो गोयै गोथांखौ मोनगोन" (जहान 3:16) ।
 बासायजानायनि राहा एबा लामाया मा ? 